จัดสร้าง พระกริ่ง-เหรียญพุทธโสธร สมทบทุนช่วยเหลือเด็กยากไร้
 ในการช่วยเหลือเด็กยากไร้ได้เรียนหนังสือ,เมื่อวันที่ 11 ธ.ค.60 ผู้สื่อข่าวรายงานว่า วานนี้ (10 ธ.ค.) สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทรงมีพระเมตตาเป็นประธานจุดเทียนชัยในพิธีพุทธาภิเษกพระกริ่งและเหรียญพระพุทธโสธร รุ่นร่วมจิตต์น้อมเกล้า 60 ประดับพระนามย่อ ออป. และทรงมีพระเมตตาร่วมนั่งอธิษฐานจิตภาวนาในช่วงที่พระสงฆ์วัดราชบพิธสถิตมหาสีมาราม จำนวน 9 รูป นำโดย พระพรหมมุนี ประกอบพิธีเจริญพระพุทธมนต์อันเป็นมงคลในพิธี ร่วมกับพระธรรมมังคลาจารย์ (ประยงค์ ปิยวัณโณ) เจ้าอาวาสวัดโสธรวรารามวรวิหาร พระมงคลวโรปการ (หลวงพ่อชำนาญ) วัดชินวรารามวรวิหาร จังหวัดปทุมธานี พระมงคลกิจโกศล (หลวงปู่ฤาษีตาไฟ) วัดเทพหิรัญ จังหวัดชัยนาท พระครูพิพัฒน์วิทยาคม (เจริญ ฐานยุตโต) วัดโนนสว่าง จังหวัดอุดรธานี พระครูโสภิตวิริยาภรณ์ (อิฏฐ์ ภททจาโร) วัดจุฬามณี จังหวัดสมุทรสงคราม และพระครูพิจิตรสรคุณ (หลวงพ่อพร ปภากโร) วัดบางแก้ว จังหวัดนครปฐม เพื่อให้วัตถุมงคลรุ่นนี้ศักดิ์สิทธิ์เป็นมหามงคลต่อผู้บริจาคทรัพย์ เพื่อสนับสนุนการดำเนินงานจัดทุนการศึกษาให้เด็กยากไร้ ของมูลนิธิร่วมจิตต์น้อมเกล้าฯ เพื่อเยาวชน ในพระบรมราชินูปถัมภ์ ณ พระอุโบสถ วัดราชบพิธสถิตมหาสีมารามราชวรวิหาร,นายสุทธิพงษ์ จุลเจริญ อธิบดีกรมส่งเสริมการปกครองท้องถิ่น ในฐานะประธานโครงการจัดสร้างพระกริ่งและเหรียญพระพุทธโสธร รุ่นร่วมจิตต์น้อมเกล้า 60 กล่าวว่า มูลนิธิร่วมจิตต์น้อมเกล้าฯ เพื่อเยาวชน ในพระบรมราชินูปถัมภ์ ได้ดำเนินการจัดสร้างพระกริ่งและเหรียญพระพุทธโสธร รุ่นร่วมจิตต์น้อมเกล้า 60 ซึ่งมีการเปิดรับจองตั้งแต่วันที่ 2 สิงหาคม 2560 ถึงวันที่ 30 พฤศจิกายน 2560 ที่ผ่านมา มีผู้ที่มีจิตศรัทธาร่วมสั่งจองเป็นยอดทั้งสิ้นกว่า 30 ล้านบาท อันเนื่องมาจากพระบารมีแห่งหลวงพ่อพุทธโสธร รวมทั้งสมเด็จพระสังฆราช สกลมหาสังฆปริณายก และความใจบุญของคนไทย โดยจะดำเนินการสร้างตามจำนวนที่มีการสั่งจองเท่านั้น ซึ่งมีวัตถุประสงค์เพื่อการกุศลในมูลนิธิร่วมจิตต์น้อมเกล้าฯ เพื่อเยาวชน ในพระบรมราชินูปถัมภ์ และเพื่อเป็นทุนการศึกษาแก่เยาวชนทั่วประเทศ ในการช่วยเหลือให้เด็กยากไร้ได้เรียนหนังสือ ซึ่งทางมูลนิธิฯ ได้มอบทุนการศึกษาให้แก่เยาวชนติดต่อกันมาทุกปี และที่สำคัญการจัดสร้างพระกริ่งและเหรียญพระพุทธโสธร รุ่นร่วมจิตต์น้อมเกล้า 60 นี้ มูลนิธิร่วมจิตต์น้อมเกล้าฯ เพื่อเยาวชน ในพระบรมราชินูปถัมภ์ ได้รับพระเมตตาจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก วัดราชบพิธสถิตมหาสีมาราม ประทานอักษรพระนาม ออป. ประดิษฐานผ้าทิพย์พระกริ่งพระพุทธโสธร จึงถือได้ว่า ผู้ที่สั่งจองจะได้สิ่งที่เป็นสิริมงคล คือ พระพุทธโสธร ที่มีพระนามย่อแห่งสมเด็จพระสังฆราช ผู้มีน้ำพระทัยเปี่ยมด้วยพระเมตตาธรรม,ด้าน ดร.วันดี กุญชรยาคง จุลเจริญ ประธานสภาสตรีแห่งชาติ ในพระบรมราชินูปถัมภ์ ในฐานะประธานฝ่ายรณรงค์หาทุนของมูลนิธิร่วมจิตต์น้อมเกล้าฯ เพื่อเยาวชน ในพระบรมราชินูปถัมภ์ กล่าวเพิ่มเติมว่า สำหรับกิจกรรมรณรงค์หาทุนการศึกษาดังกล่าวของมูลนิธิฯ ในครั้งนี้ มีผู้ที่มีจิตศรัทธาร่วมสั่งจอง พระกริ่ง-เหรียญพระพุทธโสธร รุ่นร่วมจิตต์น้อมเกล้าฯ 60 เป็นจำนวนเงินทั้งสิ้นกว่า 30 ล้านบาท ซึ่งผู้ที่สั่งจองสามารถนำไปหักลดหย่อนภาษีได้ตามกฎหมาย โดยได้กำหนดพิธีพุทธาภิเษกขึ้น 2 ครั้ง คือวันอาทิตย์ที่ 10 ธันวาคม 2560 เวลา 13.59 น. ณ พระอุโบสถ วัดราชบพิธสถิตมหาสีมารามราชวรวิหาร จังหวัดกรุงเทพมหานคร และวันศุกร์ที่ 15 ธันวาคม 2560 เวลา 13.59 น. ณ พระอุโบสถ วัดโสธรวรารามวรวิหาร จังหวัดฉะเชิงเทรา,ดร.วันดี กล่าวเสริมในตอนท้ายว่า พระกริ่งและเหรียญพระพุทธโสธร รุ่นร่วมจิตต์น้อมเกล้า 60 นี้ ดำเนินการสร้างตามจำนวนที่มีการสั่งจองเท่านั้น ไม่มีให้เช่าบูชาแล้ว หากท่านใดมีจิตศรัทธาสามารถบริจาคเงินเพื่อช่วยเหลือกิจกรรมของมูลนิธิฯ ในการร่วมทำบุญเพื่อสร้างอนาคตให้เด็กยากไร้ในช่วงส่งท้ายปีเก่าต้อนรับปีใหม่ ก็สามารถบริจาคเงินได้ผ่านทางมูลนิธิร่วมจิตต์น้อมเกล้าฯ เพื่อเยาวชน ในพระบรมราชินูปถัมภ์โดยสามารถติดต่อได้ ณ ที่ทำการมูลนิธิร่วมจิตต์น้อมเกล้าฯ เพื่อเยาวชน ในพระบรมราชินูปถัมภ์ ตึกมหิดล ชั้น 4 โรงพยาบาลรามาธิบดี ถนนราชวิถี กรุงเทพมหานคร โทร 0-2354-7391-4 ได้ทุกวันในเวลาราชการ หรือโอนเงินเข้าบัญชี : มูลนิธิร่วมจิตต์น้อมเกล้าฯ ธนาคารไทยพาณิชย์ สาขาศูนย์การแพทย์สมเด็จพระเทพรัตน์ (รพ.รามาธิบดี) เลขที่บัญชี : 404-204226-6,สำหรับผู้ที่ร่วมบริจาคนอกจากจะได้บุญกุศล จากการช่วยเหลือเด็กยากไร้ทั่วประเทศให้ได้มีทุนการศึกษาแล้ว ยังสามารถนำใบเสร็จรับเงินไปหักลดหย่อนภาษีได้อีกด้วย ดร.วันดี กล่าวย้ำในตอนท้าย.
สมเด็จพระสังฆราชฯ ทรงเป็นประธานพิธีพุทธาภิเษกพระกริ่ง-เหรียญพระพุทธโสธร รุ่นร่วมจิตต์น้อมเกล้า 60 เพื่อการกุศลในมูลนิธิร่วมจิตต์น้อมเกล้าฯ เพื่อเยาวชน ในพระบรมราชินูปถัมภ์ เพื่อเป็นทุนการศึกษาแก่เยาวชนทั่วประเทศ
สมเด็จพระสังฆราชฯ,มูลนิธิร่วมจิตต์น้อมเกล้าฯ,ทุนการศึกษา,เด็กยากไร้,การกุศล,ข่าวทั่วไป